rlitschk/wikidir huggingface dataset:
De Verein für niederdeutsche Sprachforschung (Vereen för nedderdüütsch Spraakforschen) will de nedderdüütsch Spraak wetenschooplig utforschen. De Vereen is 1874 in Hamborg vun August Lübben un Anndere grünnt worrn. Hüüt hett de Vereen üm un bi 400 Liddmaten. Elk Johr siet 1875 gifft de Vereen dat Niederdeutsche Jahrbuch rut. Siet 1876 kummt ok dat Niederdeutsche Korrespondenzblatt rut. 1875-1884: August Lübben 1884-1893: Karl Ernst Hermann Krause 1893-1907: Alexander Reifferscheid 1907-1908: Wilhelm Seelmann 1909: Edward Schröder 1910-1923: Wilhelm Seelmann 1923-1939: Conrad Borchling 1939-1945: Hans Teske 1946-1966: Walther Niekerken 1966-1975: Gerhard Cordes 1975-1984: Jan Goossens 1984-1993: Dieter Möhn 1993-2002: Hubertus Menke 2002-2008: Jan Wirrer 2008-2017: Ingrid Schröder siet 2017: Michael Elmentaler En poor Johrbööker sind in’t Net to finnen: 1875 (1. Johrgang) 1876 (2. Johrgang) 1877 (3. Johrgang) 1878 (4. Johrgang) 1879-1881 (5.-7. Johrgang) 1881 (7. Johrgang) 1882 (8. Johrgang) 1883 (9. Johrgang) 1884 (10. Johrgang) 1885 (11. Johrgang) 1886 (12. Johrgang) 1887 (13. Johrgang) 1888 (14. Johrgang) 1889 (15. Johrgang) 1890 (16. Johrgang) 1891-1895 (17.-21. Johrgang) 1896(-1899) (22. Johrgang (un 23.-25. Johrgang)) 1897 (23. Johrgang) 1898 (24. Johrgang) 1899 (25. Johrgang) 1900-1902 (26.-28. Johrgang) 1903-1907 (29.-33. Johrgang) 1908-1911 (34.-37. Johrgang) 1912 (38. Johrgang) 1913 (39. Johrgang) 1914 (40. Johrgang) 1915 (41. Johrgang) 1916
Engelschopp (hoochdüütsch Engelschoff) is de Hauptoort von de Gemeen Engelschopp (Samtgemeen Olendörp-Himmelpoorten) in’n Landkreis Stood in Neddersassen. Bi Engelschopp höört ok de lüttjeren Öörd Borg, Waterkroog un Seemoor mit bi. Engelschopp liggt in de Maschen vun de Oost. Dat Water ut dat Rebeed flütt över Fleten na’n Borgbeekkanaal hen af. De Naveröörd sünd Theisbrüggermoor un Aschhoorn in’n Noorden, Drochtersermoor, Gauensiekermoor un Ritschermoor in’n Noordoosten, Waterkroog, Groot-Steernbarg un Hammohermoor in’n Süüdoosten, Borg, Seemoor un de Himmelpoortener Oortsdelen Ossenpohl un Löh in’n Süden, Bredenwisch un Host in’n Süüdwesten, Neeland in’n Westen un Grootweurn un Neelannermoor in’n Noordwesten. Engelschopp is en ole Siedlung ut de Tiet vun de Hollerkolonisatschoon, in de hollandsche Siedlers in dat Arzbisdom Bremen kemen un de Maschen, de jümmer vun Stormfloten gefährdet weren, oorbor maken hülpen. De Naam kummt von’n Vörnaam Engel un de Achtersülv -koop, de Öörd kenntekent, de bi de Hollerkolonisation verköfft worrn sünd. Later hett sik denn de Sülvengrenz bi dit Engels-koop verschaven un dat s un k sünd to sch tohoopsmulten. De Oort dükert 1370 as Enghelskope in de Oorkunnen op. De Historie vun den Oort is präägt vun den Kamp mit dat Water, vun dat jümmer toveel dor weer. Bi de Wiehnachtsfloot vun 1717/1718
Arua is ene Stadt in’n Noordwesten vun Uganda nah bi de Grenz to de Demokraatsche Republiek Kongo. Arua hett üm un bi 55.600 Inwahners (Schätzung 2005) un is de Hööftstadt vun den Distrikt Arua. De Stadt hett ene Lannbahn för Flegers. Dör de Konflikten in’n Süüdsudan un Noorduganda leevt vele Flüchtlinge in de Stadt un ok vele nichstaatliche Organisatschonen sünd präsent.
En Schachbrett is en Brett för’t Schachspelen. Dat hett acht Regen un acht Striepen vun Quadraten in twee Klören. De Klören warrt swatt un witt nöömt, ok wenn se dat nich jümmers sünd. Dat is noog, wenn de een Klöör hell un de annere düüster is. Dat Brett warrt jümmers so opstellt, dat ut de Sicht vun de Spelers rechts buten en witt Feld is. De Grött vun’t Brett is so maakt, dat se to de Schachfiguren passt. Dormit een de Schachpartien ok opschrieven kann, hebbt de Feller elk en Naam. Ut den Standpunkt vun den witten Speler hebbt de Striepen vun links na rechts de Bookstaven a bet h un de Regen hebbt de Tallen 1 bet 8. De 1 is dorbi glieks bi den witten Speler.
Michael Richey (* 1. Oktober 1678 in Hamborg; † 10. Mai 1761 in Hamborg) weer en Hamborger Gelehrten. Richey weer de Söhn vun den Koopmann Johann Richey un siene Fro Esther Richey, barene Engels. He güng in Hamborg op dat Johanneum un vun 1696 an op dat Akademische Gymnasium. He hett denn Theologie, Naturlehr, Mathematik, Geschicht un de Schönen Wetenschoppen in Wittenbarg studeert un sienen Magister bi Konrad Samuel Schurtzfleisch maakt. En swore Krankheit hett em 1701 afhollen, enen Lehrstohl as Perfesser in Griepswohld antonehmen. Vun 1704 an weer he Rektor an dat Athenaeum Stood. 1712 güng he trüch na Hamborg. Dor weer he bi de Teutsch-übende Gesellschaft un later de Patriotische Gesellschaft mit dorbi. Vun 1717 an weer he Perfesser för Greeksch un Geschicht bi dat Akademische Gymnasium. Sien gröttst Wark weer dat Idioticon Hamburgense, en Wöörbook vun de hamborgsche Spraak vun siene Tiet. Hamburgische Bibliotheca Historica, Der Studierenden Jugend zum Besten zusammen getragen., Leipzig 1715-1729 Idiotikon Hamburgense oder Woerter-Buch, zur Erklaerung der eigenen, in und uem Hamburg gebraeuchlichen, Nieder-Saechsischen Mund-Art. Hamborg 1755 Deutsche Gedichte. Hamborg 1764-1766 Michael Richey. Mehr Biller, Videos oder Audiodateien to’t Thema gifft dat bi Wikimedia Commons.
En Bulloog is en runnet Finster in’e Boordwand bi Scheep. Bullogen sünd rund, vun wegen dat ahn Ecken dat Finster lichter waterdicht aftodichten geiht. Un ok Druck (wenn Bülgen gegen dat Schipp donnert oder bi U-Bööd) höllt de runne Form beter af. Bullogen hebbt mitünner noch Deckels ut Metall, de bi Storm rünnerklappt warrn köönt, dat das Glas nich to Bruch geiht. Ok bi Kriegsscheep warrt sowelk Deckels bruukt, dat ut de Bullogen keen Lichtschien dat Schipp an’n Gegener verraden deit.
König betekent König, en Monarchen, König, en Familiennaam (för Lüüd mit düssen Naam kiek dor), König, en Figur ut dat Schachspeel, König, en Speelkoort. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gottfried vun Arnsberg (* üm 1285; † 1363 in Stood) weer Graaf vun Arnsberg un vun 1348 bet 1359 de Arzbischop vun Bremen. Gottfried weer de Söhn vun Ludwig vun Arnsberg un Pironette von Jülich. He weer toeerst Doomscholast in Mönster un denn vun 1321 bet 1349 de Bischop vun Ossenbrügge. 1348 sett em Paapst Klemens VI. as Arzbischop vun Bremen in. Doch de Stift harr al Graaf Moritz vun Ollnborg as Opfolger utwählt. 1350 keem Gottfried na Bremen. Moritz verleet nu de Stadt un söch sik de Grafen vun Ollnborg, de Hertög vun Lüünborg un de Wurster Buurn as Verbünnte. Gottfried harr blots Bernd vun Hoya op sien Siet. In’n Juli 1350 keem Moritz mit en Heer vun 900 Mann na Bremen. Gau harr he de Stadt innahmen. Gottfried dröff den Titel Arzbischop behollen, doch to seggen harr nu blots noch Moritz in’t Arzbisdom. Doch de Stadt Bremen un de Hanse weren gor nich tofreden mit de Politik, de Moritz maken dee. Ok Gottfried, de nu in Hoya seet, harr sik mit Hertog Magnus I. vun Brunswiek utklüüstert, dat Magnus sien Söhn Albert II. vun Brunswiek-Lünborg de ne’e Arzbischop warrn schull. Paapst Innozenz VI. weer dor ok för. So
De König is de wichtigste Figur bi’t Schachspeel. Wenn de König angrepen warrt un dor nich rutkummt, denn heet dat, dat de König schachmatt (oder kort: matt) is. De Speler, de sien König verleert, hett de Partie verloren. To’n Anfang vun de Partie steiht de witte König op e1 un de swatte König op e8. De König kann een Feld in de Richt gahn, de he will (waagrecht, lotrecht oder ok diagonal). Dormit kann he na jedeen Feld vun’t Schachbrett kamen. Aber wieldat he bi een Toog bloots een Feld wiet vörankummt, düert dat. He dörv nich op en Feld trecken, dat vun den Gegensmann al angrepen warrt. Dat heet ok, dat twischen de twee Königen jümmers een Feld Afstand blieven mutt. Wenn de König op en Feld treckt, wonehm al en Figur vun den Gegensmann steiht, denn warrt disse Figur slaan (d. h. rutnahmen). In de eerste Phaas vun ’n Schachpartie, in’t Vorspeel is dat wichig, den König gau dör en Rochaad achter ’n Buernkeed in Sekerheit to bringen. In’t Middelspeel (Schach) is dat een vun den strateegschen Telen, den König vör Angriepen dör den Gegensmann to bewohren. In’t Endspeel sünd nich mehr so vele potenzielle Angrieper op’t Brett.
Disse Artikel is man blots en Stubben. Du kannst Wikipedia helpen un em verbetern. Billings is mit 110.323 Inwahner (Stand: 2016) up en Flach van 106,0 km² de gröttste Stadt van den US-Bundsstaat Montana. Se liggt an den böveren Yellowstone River. De Universitätsstadt is togliek Seet van de Verwalten van den Yellowstone County. Grünnd wurrn is de Stadt 1882 van de Northern Pacific Railway för hör Arbeiter. Nömmt wurrn is de Stadt nah den Präsidenten van disse Sellschopp, Frederick H. Billings (1823-1890). 1891 wurr Billings denn to en Stadt nömmt. Bob Enevoldsen (1920–2005), Jazz-Basuunist, Bassist un Arrangeur Website van de Stadt (engelsch)
Kiwanuka oder Kiwánuka is de Familiennaam von Benedicto Kiwanuka (1922–1972), Politiker ut Uganda, Denis Kiwanuka Lote (* 1938), Preester ut Uganda, Emmanuel Kiwanuka Nsubuga (1914–1991), Arzbischop ut Uganda, Joseph Kiwánuka (1899–1966), Arzbischop ut Uganda, Michael Kiwanuka (* 1987), brietschen Sänger, Namugenyi Kiwanuka (* 1975), ugandsch-kanaadsche Moderatorin, Semakula Kiwanuka (* 1939), Politiker ut Uganda. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
In de List vun de Königinnen un Königen vun England sünd all souveräne Böverte vun’t Königriek England vun de Eenheit in’t 9. Johrhunnert bet in’t Johr 1707, as England dör den Act of Union tohoop mit Schottland dat Königriek Grootbritannien bill. Na de Traditschoon warrt König Egbert vun Wessex as eerste in de Königslisten vun England opföhrt, wiel he de eerste ut dat Huus Wessex weer, de tominnst to’n Deel de Böverte in de angelsäss’sche Heptarchie op dat britsche Eiland weer. Sien Kinners föhren de lütte Königrieke Angeln un Sassen to enen groten angelsäss’schen Königriek tohoop, dat vun af den Anfang vun’t 10. Johrhunner ok blot England nöömt worrn is. Na den Infall vun Willem den Eroberer in’t Johr 1066 mischen sik franzöösche Kultur un politsche Ideen in den engelschen Hoff in. England werr 1154 denn blot en Deel vun’t plantagenêtsche Riek. An’t Enn vun’t 12. Johrhunnert begünnen de Könige vun England bilütten, Irland un Wales in ehr Macht to kregen. To Beginn vun’t 13. Johrhunnert denn güng dat plantagenêtsche-angevinsche Riek ünner, un dat Huus Plantagenêt wannel sik alleen to en engelsche Dynastie. De normannsche Adel pass sik an de angelsass’sche Lüüd an un hülp dorbi, en Natschonaalföhlen intorichten. 1541
Matiya Mulumba Semakula Kiwanuka (* 16. September 1939 in Kampala) is en ugandschen Historiker un Politiker. Kiwanuka hett 1965 den Dokter in Historie an de Universität London maakt. Vun de Universität Oxford hett he 1979 en Postgradueertendiplom kregen. 1964 bet 1972 weer he Dozent an de Makerere-Universität und vun 1958 bet 1970 ok Gastperfesser för afrikaansche Historie an de Noordwest-Universität un de Duke-Universität. Sien Fachrebeet is de Historie vun Uganda und Buganda. 1979/1980 weer he Koordinator för de Help bi de Hungersnoot in Karamojo. 1981 bet 1984 weer he Studiendirekter an de Universität vun Calabar in Nigeria. 1985 bet 1990 arbeid he för de Vereenten Natschonen. 1991 bet 1994 weer Kiwanuka Dekan an de School för Postgradueertenstudien un Forschung bi de Makerere-Universität. 1996 övernehm he dat Amt as Bottschopper vun Uganda bi de Vereenten Natschonen, wat he bet 2003 bleven is. An’n 17. Juli 2002 hebbt se em to’n Vörsitter vun dat veerte Komitee bi de Vullversammlung vun de Vereenten Natschonen maakt. Kiwanuka is ex-officio-Liddmaat vun dat Parlament vun Uganda. An’n 13. Januar 2005 hett he sien Amt as Staatsminister för dat Luwero-Dreeeck, dat he vun 2003 an harr, an Beatrice Magoola Zirabamuzaale afgeven un dorför dat Amt as Staatsminister
Eric Radford (* 27. Januar 1985 in Balmertown, Ontario) is en kanaadsch Ieskunstlöper. Tosommen mit Meagan Duhamel, mit de he siet 2010 tosommen loopen deiht, weer he 2015 un 2016 Weltmeester in’n Paarloop. He is 1,88 m groot. 2012 wurrn de beid eerstmals kanaadsch Meester, bit 2017 hemm se den Titel denn jedes Johr wunnen. 2013 hemm se denn bi de Ieskunstloop-Weltmeesterschapen in London de Bronzemedaille wunnen. Dat sülvig Ergevnis hemm se denn een Johr later nochmal reckt. Bi de Olympisch Winterspelen 2014 keemen se in de Endafreeken up den 7. Platz; veer Johr later wunnen se denn aber de Bronzemedaille. Bi de Weltmeesterschap 2015 in Shanghai wurrn Duhamel/Radford Weltmeester. Se hemm dissen Titel ok bi de Weltmeesterschap 2016 in Boston verteidigt. Ergevnisse
Valentin Friderich (* vör 1600; † 1640) weer en Festungsboer, de ut Dettelbach in Ünnerfranken stammen dee. Friderich keem an’n 24. September 1600 dat eerste Maal in schriftliche Oorkunnen vör, as he dat Börgerrecht von Basel kregen hett. Dor is he in dat sülve Johr in de Spinnwetternzunft opnahmen worrn is un denn as Discher arbeiden dee. Von 1613 bet 1618 hett he von de Berner Regerung Opdrääg för Befestigungswarken in dat bernsche Aargau (Lenzburg, Königsfelden un Schenkenberg) kregen, de aver blots deelwies utföhrt worrn sünd. Üm 1618 is he in’n Deenst von Graaf Mansfeld treden, keem aver na en poor Johr wedder na Bern trügg un is 1623 för Reparaturarbeiden na Payerne in de Waadt schickt worrn. 1624 harr he de Opsicht över Instandstellarbeiden an Festungen in dat Aargau (ünner annern Schlössli Aarau). Ok de Entwürf för de Festungsbowarken för Aarburg, Wangen an der Aare un den Pass Col de la Givrine bi Saint-Cergue sünd von em. Carl Brun: Schweizerisches Künstler−Lexikon. Verlag Huber und Co. Frauenfeld, 1905, Bd. 1, S. 494 f. Georges Grosjean: Der Plan der Stadt Bern und des Bermgartenwaldes von 1623, in: Jahresbericht der Geographischen Gesellschaft von Bern 45 (1959), S. 21–31 ([1]) Stefan Hess und
Meagan Duhamel (* 8. Dezember 1985 in Lively, Ontario) is en kanaadsch Ieskunstlöperin. Tosommen mit Eric Radford, mit de se siet 2010 tosommen loopen deiht, weer se 2015 un 2016 Weltmeesterin in’n Paarloop. Se is 1,49 m groot. 2012 wurrn de beid eerstmals kanaadsch Meester, bit 2017 hemm se den Titel denn jedes Johr wunnen. 2013 wunnen de beid bi de Ieskunstloop-Weltmeesterschapen in London de Bronzemedaille. Dat sülvig Ergevnis hemm se denn een Johr later nochmal reckt. Bi de Olympisch Winterspelen 2014 keemen se in de Endafreeken up den 7. Platz; veer Johr later wunnen se denn aber de Bronzemedaille. Bi de Weltmeesterschap 2015 in Shanghai wurrn Duhamel/Radford Weltmeester. Se hemm dissen Titel ok bi de Weltmeesterschap 2016 in Boston verteidigt. Siet 5. Juni 2015 is Duhamel mit hör Trainer Bruno Marcotte verheiraadt. Ergevnisse
De Crane Payment Innovations is en Ünnernehmen in Buxthu, dat Müntprüfanlagen herstellt. Dat höört to de Ünnernehmensgrupp Crane Co. De National Rejectors, Inc. (NRI) is 1934 in Hot Springs in de USA grünnt worrn. De National Rejectors, Inc. GmbH as düütschen Aflegger is 1956 in Hamborg grünnt worrn un harr toeerst 15 Anstellte. Al 1959 is dat Ünnernehmen von Hamborg in’n Fruchthoff 6 in dat Westenn von Buxthu ümtagen. Dat Moderünnernehmen NRI ut de USA is in de Johren 1980 von dat Ünnernehmen Crane Co. övernahmen worrn. De ole Naam National Rejectors, Inc. för den düütschen Aflegger is aver noch bet 2011 bleven, as dat Ünnernehmen den ne’en Naam Crane Payment Innovations kregen hett. In de Johren 1980 harr National Rejectors in Buxthu üm un bi 650 Lüüd in Lohn un Brood. Na disse Tied hebbt sik aver bilütten elektroonsche Müntprüfsystemen dörsett un de mechaanschen Systemen aflööst. Dorüm keem dat Ünnernehmen mit weniger Lüüd ut. Ünner annern in’n März 2003 sünd 79 Lüüd gahn. 2018 is bekannt worrn, dat ok de letzten 70 Lüüd in de Produkschoon jemehr Jobs verleert. De Anlagen, de bet dorhen in Buxthu herstellt worrn sünd, schöölt in dat Wark in Manchester herstellt warrn. In Buxthu
Košice is en Stadt an den Stroom Hornád in‘ Osten vun de Slowakei nich wiet weg van de Grenz to Ungarn. Se is nah Bratislava de tweetgröttste Stadt van dat Land un hett 239.141 Inwahner (Stand: 31. Dezember 2016) up en Flach van 237,047 km². En olt düütsch Naam van de Stadt is Kaschau. Hör Oorsprünge gaht up dat Middelöller torüch. 2013 weer se Kulturhööftstadt in Europa un is ok Universitätsstadt. Stand: Januar 2018 Kulturhööftstadt [1]
Ene Füerkiek is en lütten Kassen ut Metall (Iesen oder Messing) oder ok Holt, in den de Lüüd in’n Winter glöhen Kohlen daan hebbt, dat se sik de Fööt dor an warmen köönt. Ok in’e Kark oder op de Kutschen wörrn Füerkieken bruukt.
Dat Birkel-Wark Buxthu weer en Ünnernehmensstandoort von de Birkel Teigwaren GmbH an de Stoder Straat in de Stadt Buxthu. In de fröhe Neetied weer dat Gelänn, op dat later de Fabrik stünn, de Gerichtssteed von Buxthu. Von de Hexenprozesse her harr de Steed dorüm ok den Naam Hexenwisch. Nadem 1881 mit de Nedderelvbahn de Iesenbahn na Buxthu keem, hett de Koopmann Carl-Hermann Richter junior 1890 direkt bi’n Bahnhoff Buxthu en Broeree opmaakt, de Unterelbe’sche Bierbrauerei Actien Gesellschaft. De Broeree is al 1895 pankrott un in Dwangsaukschoon gahn. Dor hett de Broer Albert Bostelmann ut Töst de Broeree köfft. 1918 is dat Ünnernehmen an’n Möhlenbesitter Friedrich Hastedt verköfft worrn. Nadem dat 1921 en Füür in de Möhl an’t Fleth geven hett, is de Broeree in en Nudelfabrik ümwannelt worrn. Düsse Deegworenfabrik hett 1936 dat Ünnernehmen Birkel ünner Karl Christian Birkel opköfft. Na’n Flüssigei-Skandal, de 1985 loosgüng, is de Ümsatz von Birkel dalgahn, wat dorto föhrt hett, dat dat Wark in Buxthu an’n 30. September 1988 dichtmaakt worrn is. De Fabrik hebbt se 1996 afreten. Nadem de Fabrik weg weer, hett dat von wegen de zentrale Laag Plaans geven, op dat Grundstück en Verwaltungsgebüüd von de Stadt oder en groten Verbrukermarkt to
Egbert (* 770; † 839) bo dat Königriek Wessex to dat grootmächtige Königriek binnen de angelsassische Heptarchie op un nehm 829 dat stark Riek Mercia in. Egbert wöör „Bretwalda“ (bretenanwealda) nöömt, wat heten dä, dat he över dat hele Eiland herrschen wull. He regeer van 802 bit 839.
Herbolzheimer is de Familiennaam von Emil Herbolzheimer (1944–2011), spaanschen Volksweert, Karl Herbolzheimer (1915–2007), düütschen Handballspeler, Peter Herbolzheimer (1935–2010), düütschen Bandleader. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Koodwessel (engelsch Code Switching, ok Spraakwessel) is en Utdruck ut de Spraakwetenschop för dat Wesseln vun de Spraak (oder Dialektform, Spraakregister) merrnmang in en Gespreek oder sogor enen Satz. Dat kann vörkamen, wenn de Person, de snackt, mehr as ene Spraak kann (un dat Gegenöver de ok verstaht). Bestimmte Gedanken köönt in welk Spraakformen beter utdrückt warrn. Dat kann an de Spraakkompetenz vun de Person liggen, de snackt, oder an de Spraak sülvst. En Bispeel is dat Plattdüütsche, dat keen allgemeen Fachvokabular to Reekner- un Internett-Themen hett. Wenn nu Lüüd, de sünst jümmer Plattdüütsch snackt, op mal över Reeknerkraam snacken wüllt, denn wesselt se na dat Hoochdüütsche. De Koodwessel kummt mehrst dor vör, wo Lüüd in ene Sellschop vun Lüüd mit en annere Spraak leevt, un dorbi vulle Mehrsprakigheit entwickelt hebbt.
Zwerin is de Familiennaam von Charlotte Zwerin (1931–2004), US-amerikaansche Filmmakerin, Mike Zwerin (1930–2010), US-amerikaanschen Jazzmusiker, Manager un Journalist. Kiek ok bi: Swerin, Zwering. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rothenberger betekent Rothenberger Gruppe, düütsch Ünnernehmen ut de Warktüüg- un Maschinenbobranche. Rothenberger is de Familiennaam von Anneliese Rothenberger (1919–2010), düütsche Opernsängerin, Aribert Rothenberger (* 1944), düütschen Psychiater, Christian Rothenberger (1868–1939), Swiezer Schoolmeester, Richter un Politiker, Curt Rothenberger (1896–1959), düütschen Jurist un Politiker, Gonnelien Rothenberger (* 1968), nedderlandsche Dressurriederin, Sönke Rothenberger (* 1994), düütschen Dressur- un Springrieder, Sven Rothenberger (* 1966), düütsch-nedderlandschen Dressurrieder. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dücker betekent Dücker, westfäälsche Eddelfamilie. Dücker is de Familiennaam von Berthold Dücker (* 1947), düütschen Journalist, Carl Gustaf Dücker (1663–1732), sweedschen Feldmarschall, Eugen Dücker (1841–1916), düütschbaltschen Maler, Franz Anton von Dücker (1700–1752), düütschen Geistlichen, Franz Fritz von Dücker (1827–1892), düütschen Bargbeamten, Utfinner un Politiker, Georg Dücker (* vör 1932), düütschen Schauspeler, Georg Dücker (* 1949), düütschen Dirigent, Kumponist un Musikpädagoog, Hans Peter Dücker († 2013), düütschen Boinschenör un Havenbodirekter, Heinrich Dücker († 1667), düütschen Benediktiner, Hermann Dücker (1591–1670), düütschen Oberkellner, Johann Friedrich Dücker (1826–1917), düütschen Schoolmeester un Schriever, Marie Dücker (1847–?), düütschbaltsche Malerin, Martin Dücker (* 1951), düütschen Doommusikdirekter, Theodor von Dücker (1791–1866), düütschen Goodsbesitter, Ünnernehmer un Politiker, Willi Dücker (1943–1993), düütschen Footballspeler. Kiek ok bi: Düker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Georg Dücker is de Naam von Georg Dücker (* vör 1932), düütschen Schauspeler, Georg Dücker (* 1949), düütschen Dirigent, Kumponist un Musikpädagoog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Franz Dücker is de Naam von Franz Anton von Dücker (1700–1752), düütschen Geistlichen, Franz Fritz von Dücker (1827–1892), düütschen Bargbeamten, Utfinner un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Scheiblich is de Familiennaam von Christine Scheiblich (* 1954), düütsche Rodererin, Horst Scheiblich (1921–1993), düütschen Politiker, Jens Scheiblich (1942–2010), düütschen Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rosholt betekent Rosholt, Oort in’n Roberts County, South Dakota, USA, Rosholt, Oort in Wisconsin, USA. Rosholt is de Familiennaam von Christine Rosholt (1965–2011), US-amerikaansche Sängerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rapsch is de Familiennaam von Gundula Rapsch (1963–2011), düütsche Schauspelerin, Kai Rapsch (* 1978), düütschen Oboenspeler, Volker Rapsch (* 1949), düütschen Publizist. Kiek ok bi: Rabsch. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.